Ob 1070 is unte dena Welfen zu ana kurzzeitign Mochtvastärkung vo de boarischn Herzeg kema. Dann is oba zum Streit zwischn im Welfen-Herzog Heinrich im Lewen und im deitschn Kini Friedrich Barbarossa kema, des wo 1180 zum Sturz vo de Welfen gfihrt hod. Weite Tei vo Ostarrichi, im heitign Östareich, san vo Bayern obtrennt worn. In Rest vo Bayern hod da Otto I. vo de Wittelsbacher kriagt. So wor aa des jingare Stammesherzogtum Gschicht. De Wittelsbacher hom nacha bis 1918 in Bayern gherrscht.